โจ กอร์ดอน สารภาพ ศาลสั่งสืบเสาะเพิ่ม พิพากษา 9 พ.ย.54
ผู้ต้องหาคดีเผยแพร่ The King Never Smiles ยอมให้การสารภาพหลังถูกคุมขังโดยไม่ได้รับสิทธิในการประกันตัว 139 วัน กงสุลใหญ่สหรัฐอเมริการ่วมรับฟังคดี10 ตุลาคม 2554 ศาลอาญารัชดา มีการนัดพร้อมอัยการในฐานะโจทก์ จำเลยและทนายจำเลย ในคดี โจ (เลอพงษ์) กอร์ดอน ชาวไทยสัญชาติอเมริกัน-ไทย ซึ่งถูกเจ้าพนักงานสอบสวน กรมสอบสวนคดีพิเศษ (DSI) ตั้งข้อหา หมิ่นพระบรมเดชานุภาพโดยโจทก์ฟ้องว่าจำเลยกระทำผิดโดยนำเข้าสู่ระบบคอมพิวเตอร์ ซึ่งข้อความที่เป็นการดูหมิ่น หมิ่นประมาท แสดงความอาฆาตมาดร้ายพระมหากษัตริย์ อันเป็นความผิดตามประมวลกฎหมายอาญา โดยใช้นามแฝงว่า สิน แซ่จิ้ว พร้อมประกาศตนว่า กูไม่ใช่ฝุ่นใต้ฝ่าตีนบุคคลใด นอกจากนี้ยังบังอาจแปลหนังสือ The King Never Smiles ซึ่งเป็นหนังสือต้องห้ามภายในราชอาณาจักรนายโจ (เลอพงษ์) กอร์ดอน ได้ยอมรับสารภาพต่อหน้าบัลลังก์ ว่าผมไม่ต่อสู้คดี ยอมรับสารภาพจากเดิมที่เขาให้การปฏิเสธทั้งในชั้นจับกุม และชั้นสอบสวนผู้สื่อข่าวรายงานว่า ศาลนัดฟังคำพิพากษาในวันที่ 9 พ.ย.นี้ โดยสั่งให้เจ้าพนักงานคุมประพฤติทำการสืบเสาะพฤติการณ์ของจำเลยแล้วรายงาน ต่อศาลภายใน 20 วันส่วนบรรยากาศในห้องพิจารณาคดี มี นางอลิซาเบท เอส แพรท กงสุลใหญ่และเจ้าหน้าที่จากสถานทูตสหรัฐนักศึกษาและผู้สื่อข่าวจากสำนัก ข่าวต่างประเทศ ร่วมรับฟังด้วยนายอานนท์ นำภา ทนายความให้สัมภาษณ์ว่า หลังคำพิพากษาของศาล จำเลยเตรียมจะยื่นขอพระราชทานอภัยโทษ ส่วนคำสั่งสืบเสาะนั้น โดยปกติศาลจะสั่งให้สืบเสาะในคดีทั่วไปที่เห็นว่าจำเลยไม่เคยกระทำความผิดมา ก่อนและจะรอการลงโทษ แต่ไม่เคยเห็นคำสั่งดังกล่าวในคดีความผิดเกี่ยวกับมาตรา112จึงหวังว่าใน ท้ายที่สุดอาจมีคำสั่งให้รอการลงโทษในคดีนี้เช่นกัน แม้ว่าคำสั่งนี้จะทำให้ช้าไปอีก20 วันภายหลังเสร็จสิ้นการพิจารณาคดี ทนายและเพื่อนของจำเลยได้ยื่นประกันตัวจำเลย โดยใช้หลักทรัพย์เป็นเงินสด700000 บาทโดยให้เหตุผลเรื่องปัญหาสุขภาพของจำเลยทั้งโรคความดันโลหิตสูง และเก๊าต์ทั้งนี้ การยื่นประกันตัวครั้งนี้ นับเป็นครั้งที่10 แล้ว โดยก่อนหน้านี้ใช้หลักทรัพย์เป็นที่ดินมูลค่า 1.9 ล้านบาท สำหรับประวัติของโจ กอร์ดอนนั้น ใช้ชีวิตอยู่ในรัฐโคโลราโด สหรัฐอเมริกา เกือบ 30 ปี มีความสามารถด้านศิลปะหลายอย่าง เช่น ถ่ายรูป วาดภาพ โดยเคยเปิดนิทรรศการภาพเขียนในประเทศสหรัฐอเมริกา นอกจากนี้ยังเชี่ยวชาญการเล่นกีตาร์อะคูสติก เคยร่วมแต่งเพลงกับนักดนตรีเพื่อชีวีตชื่อดังของไทยอย่าง หงา คาราวาน และร่วมเป็นทีมงานในการผลิตภาพยนตร์ที่เกี่ยวกับชีวิตของชาวอีสานผู้ได้รับ ผลกระทบจากการสร้างเขื่อนเรื่องเรื่อง ซึ่งมี ไพจง ไหลสกุล รัศมี เผ่าเหลืองทอง ยุทธนา มุกดาสนิทและ สุรชัย จันทิมาทร เป็นผู้กำกับ โดยภาพยนต์เรื่องนี้ได้สร้างขึ้นในปี พ.ศ.2519โจ กอร์ดอนถูกเจ้าหน้าที่ดีเอสไอบุกจับกุมตัวที่บ้านพักจังหวัดนครราชสีมา เมื่อวันที่ 24 พ.ค.ที่ผ่านมาและถูกคุมขังอยู่ในเรือนจำพิเศษกรุงเทพฯ จนถึงปัจจุบัน เจ้าหน้าที่แจ้งข้อกล่าวหาตามความผิดมาตรา 112 116 ของประมวลกฎหมายอาญา รวมทั้งมาตรา 14 (3)(5) ของ พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ.2550 และไม่เคยได้รับสิทธิในการปล่อยตัวชั่วคราวตลอดระยะเวลาของการถูกดำเนินคดี
ผู้ต้องหาคดีเผยแพร่ The King Never Smiles ยอมให้การสารภาพหลังถูกคุมขังโดยไม่ได้รับสิทธิในการประกันตัว 139 วัน กงสุลใหญ่สหรัฐอเมริการ่วมรับฟังคดี 10 ตุลาคม 2554 ศาลอาญารัชดา
The King Never Smiles,กฎหมายหมิ่นพระบรมเดชานุภาพ,ทองปาน,โจ กอร์ดอน